Gandia presenta les VIII Jornades de Coeducació i prevenció de la Violència de gènere
27 octubre 2021

## Gandia presenta les VIII Jornades de Coeducació i prevenció de la Violència de gènere27 octubre 2021Última actualització: 27 octubre 2021

![](../gestion/img/87f3c7b37eddce034843dd53605069fd999c6b466d964768f8acf196d57cba36.jpg)  
  

La **regidora d’Igualtat, Diversitat i Polítiques Inclusives, Juana Navarro**, acompanyada de la **directora del CEFIRE Gandia, Manela Faus**, ha presentat aquest matí en roda de premsa la VIII edició de les Jornades de Coeducació i prevenció de la Violència de gènere, una iniciativa de col·laboració conjunta entre l’Ajuntament de Gandia aquest organisme que es celebrarà els dilluns 8, 15, 22 i 29 de novembre de 17.30 a 19.30 h a la Casa de la Marquesa amb quatre conferències amb les quals es pretén sensibilitzar al públic assistent, formar, conscienciar i prevenir les violències cap a les dones, però també per als grans oblidats, els nens i nenes, a través de la comunitat educativa com a motor per a la prevenció i la lluita contra aquesta xacra social.    

Les ponències, que seran impartides per dones membres d’associacions contra la violència de gènere i per expertes que treballen aquesta matèria i l’abús sexual infantil “_són clau per a abordar el masclisme, l’abús sexual infantil i els diferents vessants de la violència de gènere_”, ha destacat Navarro, qui ha incidit que l’abús sexual a menors és “_un tema que mai es parla, però que és tremendament greu, ja que un de cada 5 xiquets pateixen abús sexual infantil, i dels quals el 72% són xiquetes, un fet que ens indica que des de la infància la dona pateix ja el masclisme i la violència de gènere_”.

D’altra banda, la responsable d’Igualtat ha afegit que “_8 de cada 10 xiquets que pateixen abús sexual infantil_” ho pateix en el seu entorn familiar, un delicte que “_només es denuncia en el 15% dels casos_” i una realitat de summa importància que obliga a la comunitat docent, als pares i a les mares, i la ciutadania en general, a conéixer quins són els símptomes que indiquen que un xiquet o xiqueta pot estar patint aquests tipus d’abús, així com a tenir en compte les seqüeles que aquesta xacra comporta per a la seua salut física mental durant la resta de la seua vida.

Per la seua banda, Faus ha remarcat la “_importància que té la implicació i el suport de totes les referències educatives (personal docent i, sobretot, pares i mares des de casa) amb què compten els xiquets i les xiquetes des de la infància, per a combatre un problema estructural com és la violència masclista i l’abús sexual, contra el que s’ha de continuar lluitant des de les mateixes arrels_”.

**Programació de les conferències en novembre**

*   Dia 8: “Coeducació per a prevenir les violències masclistes” a càrrec de la membre de l’Associació per la Coeducació i especialista en Gènere i Polítiques d’Igualtat, Leonor Goicoechea, qui abordarà la influència de les xarxes socials en la violència de gènere.

*   Dia 15: “Abús sexual infantil, una veritat socialment incòmoda”, impartida per psicòloga clínica i forense, Esperanza Casals.

*   Dia 22: “Violència de gènere, qüestions pràctiques”, a càrrec de la fiscal especialista en violència de gènere, Susana Gisbert.

*   Dia 29: “Desmuntant mites sobre la violència de gènere”, abordada des de la vivència personal de dones professionals de l’Associació Alanna que han patit aquesta xacra.

L’assistència és presencial i gratuïta fins a completar l’aforament.

[Twittear](https://twitter.com/share)